Ամեն տարի օգոստոս ամսին ես զարմանքով նայում եմ այն ծնողներին, ովքեր խուճապի մեջ, շոգից և հոգնածությունից ճլորած երեխաներին ձեռքից քարշ տալով հսկայածավալ գնումներ են կատարում նոր ուսումնական տարվա համար: Ավելի շատ զարմանում եմ, որ մարդիկ չեն նկատում, որ այդ գնումների մինչև 50% անիմաստ են: Ավելին, հաճախ անհրաժեշտ է լինում նմանատիպ պարագաներ ձեռք բերել դասերը սկսելուց հետո, երբ պարզ է դառնում, որ շատ բաներ ճիշտ չեն գնվել կամ առհասարակ ավելորդ են եղել: